醫好手枯乾嘅人

醫好手枯乾嘅人係《聖經》記載耶穌嘅神蹟之一，喺《馬太福音》、《馬可福音》同《路加福音》都有記載。

聖經譯文

概覽
耶穌喺安息日，遇到一個右手枯乾嘅人；而文士同法利賽人已經喺度窺探佢。一旦耶穌醫治病人，佢哋就控告佢破壞咗安息日嘅律法。耶穌知道佢哋想點，就對嗰個人話：「起身，企到前面嚟！」再問佢哋：「喺安息日行善行惡，救命害命，邊樣係合法嘅？」若果能夠行善，卻唔去行，噉就係罪。佢哋都唔出聲，噉樣係因為法利賽人喺兩難之間，兩面嘅話都係定自己嘅罪。於是耶穌就望周圍嘅人，對嗰個人話：「伸手出嚟！」，嗰個人將手一伸就好返。耶穌一面顯出佢嘅神能，一面唔留把柄。法利賽人因為佢顯能力行神蹟，又反對佢哋嘅意思，重有，因住耶穌所行嘅，顯明佢係出於神，同時顯出佢哋談論安息日嘅大錯，佢哋好嬲，大家討論點樣對付耶穌。

聖經
耶穌嘅神蹟
基督教
天主教